বিশ্বকাপে ব্রাজিলের জাতীয় দলের স্কোয়াডে ছিলেন তিনি। সেই তারকা ফুটবলারের মা-ই এবার অপহৃত হলেন। রোসানগেলা ফ্রেডা তারকা ফুটবলার টাইসনের মা। শাখতার ডনেস্ক ও ব্রাজিলের জাতীয় দলে খেলা মিডফিল্ডারের মা-কেই অপহরণ করল দুষ্কৃতীরা। যদিও পরে ছেড়ে দেওয়া হয়েছে তাঁকে।
গার্ডিয়ানে প্রকাশিত এক প্রতিবেদন অনুযায়ী জানা যাচ্ছে, ব্রাজিলের মন্টে বেনিতো শহরে টাইসনদের নিজস্ব বাড়িতে নিরাপত্তার ঢিলেমির সুযোগেই প্রবেশ করে সমাজ বিরোধীরা। ডেলিভারি বয় সেজে হাতে ফুল নিয়ে সরাসরি টাইসনদের বাড়ি ঢুকে যায় অপরাধীদের গ্যাং। তার পরে অপহরণ করে টাইসনের মা-কে নিয়ে তারা চলে যায় অজ্ঞাত স্থানে।

শাখতার ডনেস্কে খেলা টাইসন। — গেটি ইমেজেস
পুলিশ অবশ্য দেরি করেনি। গাড়ির সূত্র ধরেই ফ্রেডাকে উদ্ধার করা হয়। সঙ্গে সঙ্গেই চারজনকে গ্রেফতার করা হয়। পরে তদন্তের দায়িত্বপ্রাপ্ত আধিকারিক রাফায়েল লোপেজ জানান, ‘‘উনি ভাল রয়েছেন। উনি ভীত তবে কোনও চোট আঘাত পাননি।’’ কিডন্যাপিং-এর সময়ের ফুটেজ রেকর্ড হয়ে যায় সিসিটিভি-তে। মার্কিন যুক্তরাষ্ট্রের এক সম্প্রচারকারী চ্যানেলে প্রকাশ করা হয় সেই ভিডিও-র ফুটেজ।

এই বিষয়ে অন্যান্য খবর

জার্সির জন্যই নাকি হার ব্রাজিলের! উদ্ভট কারণ এল প্রকাশ্যে
মাঠে নামার আগেই ব্রাজিল শিবিরে দুঃসংবাদ। ছিটকে গেলেন তারকা
ব্রাজিলের হার ভিজিয়ে দিল চোখ। গ্যালারিতে বিষণ্ণ সাম্বা-সুন্দরীর দল


সেই ফুটেজে দেখা যাচ্ছে, ডেলিভারি বয় সেজে হাতে ফুলের তোড়া নিয়ে টাইসনদের বাড়ি ঢুকছে কিছু দুষ্কৃতী। তারকা ফুটবলারের মা-কে তার পরেই অপহরণ করে নিয়ে যাওয়া হয় অজ্ঞাত স্থানে। প্রতিবেদনে জানানো হয়েছে, ঘটনাস্থলে পিছমোড়া করে বাঁধা অবস্থায় উদ্ধার করা হয় ফ্রেডাকে। পুলিশ আধিকারিকরা ঘটনাস্থল থেকে একটি রিভলবার, শটগান এবং মাদকদ্রব্য কোকেন ও মারিজুয়ানা পেয়েছে।